Izquierda Republicana

Izquierda Republicana (IR) ye un partíu políticu español fundáu n'abril de 1934 por Manuel Azaña col envís d'atrayer a la burguesía izquierdista y a los trabayadores de profesiones lliberales. Ye productu de la xunión d'Aición Republicana (AR) y el Partido Radical Socialista (PRS). Formó parte en 1936 de la candidatura del Frente Popular, consiguió 80 diputaos a cortes, por Asturies salieron escoyíos: Ángel Menéndez Suárez, Felix Fernández Vega, Luis Laredo Vega y José Maldonado González.

N'Asturies Izquierda Republicana tuvo dos representantes nel Comité del Frente Popular d'Asturies primero y parte del Conseyu Interprovincial y del Conseyu Soberanu d'Asturies y Lleón dempués, mientres la Guerra Civil. Seríen Maldonado, conseyeru d'obres públiques y Antonio Ortega conseyeru de propaganda.

Nel añu 2002 IR separtóse de la coalición Izquierda Unida na que taba dende l'añu 1986, y entamó'l so camín en solitariu. 

 Referencies 

 Enllaces esternos 
Páxina d'Izquierda Republicana

Páxina d'Izquierda Republicana-Federación Republicana d'Asturies 

Categoría:Partíos políticos d'España